  Майя Бывальцева «Бадӟым тупатъян» («Большой ремонт») ӵектосъя Ижкарысь школаосын но нылпи садъёсын ужъёсты инвожое кутскозы. Со понна 173 миллион манет висъямын. Со сярысь карлэн тӧроез Олег Бекмеметьев мерлыко вотэсъёсын меӵак эфирез дыръя вераз, ивортэ муниципал кылдытэтлэн пресс-службаез. Та дыре ужъёсты быдэстӥсез быръёнъя конкурс ужрадъёс ортчо. Таяз арын ми аукцион радъянлэсь куштӥським, отын подрядчикен ӵектэм дун валтӥсь инты басьтэ вал. Таяз радэ огазеяськонъёсты конкурс пыр быръёмы, татын подрядчик азьвыл ужамзэ возьматыны кулэ Олег Бекмеметьев, Ижкарлэн тӧроезТуэ Удмуртилэн шоркараз 15 дышетон юртъёслэсь липетъёссэ тупатъялозы: - 16, 34, 45, 52, 59, 69, 72, 76 но меро школаосын; - 17, 22, 95, 106, 213, 281, 287 нылпи садъёсын. 17 дышетон юртъёсын выль укноос пуктылозы: - 8, 25, 62, 67, 90 (1-тӥ корпус) номеро школаосын; - 24, 39, 70, 129, 150, 156, 160 (1-тӥ но 2-тӥ корпус), 162, 163 (2-тӥ корпус), 184, 194 (1-тӥ корпус) номеро школаосын. Со школаосын, кытын огъя кун экзаменъёсты сётон интыос дасямын, тупатъян ужъёсты пӧсьтолэзе кутскозы. Со сяна, дышетсконниосын али ортчытоно ужъёс мынозы. Солы кар коньдэтысь ватсаса 18 миллион манет висъязы. Коньдон 20 ужъюртъёсысь липетъёсты выльдыны мыноз. Тодэ вайытом, 2020-тӥ арын Ижкарын «Большой ремонт» ӵектос улсын 77 мерлыко ужъюртъёслэсь липетъёссэс тупатъязы.  Тегъёс: Ижкар Удмуртия школаос тупатъянужъёс дӥськут лэсьтськон ОлегБекмеметьев  